CELEX: 42011D0327
Language: sk
Date: 2011-06-01 00:00:00
Title: 2011/327/EÚ: Rozhodnutie zástupcov vlád členských štátov z  1. júna 2011 o nakladaní s dokumentmi týkajúcimi sa civilných misií krízového riadenia a vojenských operácií EÚ a o zrušení rozhodnutia 2008/836

2.6.2011   
            
            
               SK
            
            
               Úradný vestník Európskej únie
            
            
               L 147/20
            
         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 1. júna 2011
   o nakladaní s dokumentmi týkajúcimi sa civilných misií krízového riadenia a vojenských operácií EÚ a o zrušení rozhodnutia 2008/836
   (2011/327/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   keďže:
   
               (1)
            
            
               V rozhodnutí zástupcov vlád členských štátov 2008/836 z 29. októbra 2008 o nakladaní s dokumentmi misií civilného krízového riadenia a vojenských operácií EÚ (1) sa stanovilo, že dokumenty týkajúce sa civilných misií krízového riadenia a vojenských operácií EÚ má po ukončení uvedených misií a operácií archivovať Generálny sekretariát Rady (ďalej len „GSR”). Na účely uplatňovania nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (2) a nariadenia Rady (EHS, Euratom) č. 354/83 z 1. februára 1983 o otvorení historických archívov Európskeho hospodárskeho spoločenstva a Európskeho spoločenstva pre atómovú energiu pre verejnosť (3) sa dokumenty misií civilného krízového riadenia a vojenských operácií EÚ považujú za dokumenty v držbe Rady.
            
         
               (2)
            
            
               V článku 11 ods. 2 rozhodnutia Rady č. 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (4) (ďalej len „ESVČ“) sa stanovuje, že do ESVČ sa prevedú príslušné archívy oddelení prevedených z GSR a Komisie.
            
         
               (3)
            
            
               V záujme dôslednosti je potrebné, aby dokumenty týkajúce sa civilných misií krízového riadenia a vojenských operácií EÚ archivovala ESVČ po ukončení uvedených misií a operácií.
            
         
               (4)
            
            
               Podľa článku 10 rozhodnutia 2010/427/EÚ by ESVČ mala zabezpečiť, aby utajené dokumenty členských štátov alebo iných orgánov boli chránené v súlade s bezpečnostnými pravidlami ESVČ.
            
         
               (5)
            
            
               Dokumenty týkajúce sa civilných misií krízového riadenia a vojenských operácií EÚ by sa mali uchovávať na osobitnom mieste v archívoch ESVČ. Personálu, ktorý s nimi nakladá, by sa v tejto súvislosti mala poskytnúť odborná príprava zameraná na dokumenty európskej bezpečnostnej a obrannej politiky a nakladanie s utajovanými skutočnosťami.
            
         
               (6)
            
            
               V záujme zrozumiteľnosti je vhodné zrušiť rozhodnutie 2008/836,
            
         PRIJALI TOTO ROZHODNUTIE:
   Článok 1
   1.   Na účely uplatňovania nariadenia (ES) č. 1049/2001 a nariadenia (EHS, Euratom) č. 354/83 archivuje dokumenty z ukončených, prebiehajúcich a budúcich civilných misií krízového riadenia a vojenských operácií EÚ vykonávaných pod dohľadom Rady po ukončení uvedených misií a operácií ESVČ a tieto dokumenty sa od tej doby považujú za dokumenty v jej držbe.
   2.   Dokumenty uvedené v odseku 1 nezahŕňajú dokumenty týkajúce sa personálnych otázok, zmluvy s tretími stranami a s nimi súvisiacu dokumenty ani dokumenty krátkodobého významu.
   3.   Členské štáty pomáhajú ESVČ pri získavaní dokumentov uvedených v odseku 1.
   Článok 2
   Rozhodnutie 2008/836 z 29. októbra 2008 sa zrušuje.
   Článok 3
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Uplatňuje sa odo dňa, kedy sa generálny tajomník Rady Európskej únie a výkonný generálny tajomník Európskej služby pre vonkajšiu činnosť dohodnú, že potrebné prevádzkové útvary a útvary na archiváciu existujú v ESVČ.
   
      V Bruseli 1. júna 2011
      
         
            predseda
         
         GYÖRKÖS P.
      
   
   
      (1)  Ú. v. EÚ L 299, 8.11.2008, s. 34.
   
      (2)  Ú. v. ES L 145, 31.5.2001, s. 43.
   
      (3)  Ú. v. ES L 43, 15.2.1983, s. 1.
   
      (4)  Ú. v. EÚ L 201, 3.8.2010, s. 30.